অনির্বাণের হুলিগানইজমকে শুভেচ্ছা তৃণমূল নেতার

কলকাতা: সম্প্রতি সোশ্যাল মিডিয়ায় ভাইরাল (Viral) অভিনেতা-পরিচালক অনির্বাণ ভট্টাচার্যের (Anirban Bhattacharya) গানের দল হুলিগানইজমের (Hooligaanism) নতুন গান। বর্তমানে বহুল চর্চিত সেই গানের লিরিক্স। এবার চর্চিত সেই গান নিয়ে মুখ খুললেন তৃণমূল কংগ্রেসের মুখপাত্র কুণাল ঘোষ (Kunal Ghosh)। গানটির সাহসী লিরিক্স ও ভিন্ন ধাঁচের উপস্থাপনা নিয়ে দর্শক-শ্রোতাদের মধ্যে মিশ্র প্রতিক্রিয়া দেখা দিলেও, কুণাল ঘোষ প্রকাশ্যে প্রশংসা করেছেন শিল্পীর উদ্যোগের।

কুণালের বক্তব্য, “শিল্প সবসময় স্বাধীন। অনির্বাণ যেভাবে সমাজ ও সময়ের প্রতিচ্ছবি গানের মধ্যে তুলে ধরেছেন, তা সত্যিই প্রশংসনীয়। নতুন প্রজন্মকে ভাবতে শেখানোর ক্ষমতা আছে এই কাজের।” তিনি আরও জানান, বাংলা সংস্কৃতির ধারাকে নতুনভাবে পরিবেশন করার চেষ্টা করলে তার সমর্থন থাকা উচিত।

আরও পড়ুন: ‘যত কান্ড কলকাতাতেই’ ছবির প্রচারে কেন আবির নেই! ক্ষোভ প্রকাশ পরিচালক অনীকের

প্রসঙ্গত, সম্প্রতি অনির্বাণ অভিনয়ের পাশাপাশি গান নিয়ে মজে। তাঁর গানের দল হুলিগানইজম। ব্যান্ডের সব গানেই উঠে এসেছে সমসাময়িক সমাজের নানান অসঙ্গতি। সাধারণ মানুষ থেকে শুরু করে রাজনৈতিক মহলেও গানটি নিয়ে আলোচনা চলছে। ৩১ আগস্ট ব্যান্ড স্টমে সেই গান উপস্থাপন করে তাঁরা।

রাজনৈতিক মহলের একাংশ বলছে, দলের মুখপাত্রের এই মন্তব্য প্রমাণ করছে যে কুণাল ঘোষ কেবল রাজনীতিতেই নয়, সংস্কৃতির ক্ষেত্রেও সক্রিয়ভাবে মত প্রকাশ করছেন। এতে শিল্পী ও দর্শক উভয়েই উৎসাহিত হবেন। গানটিকে ঘিরে বিতর্ক যতই হোক, কুণালের ইতিবাচক প্রতিক্রিয়া বাংলার সাংস্কৃতিক জগতে নতুন মাত্রা যোগ করেছে বলেই মনে করছেন অনেকেই।

একই সুর বামনেতা শতরূপ ঘোষের গলাতেও। অনির্বাণের প্রশংসা করে শতরূপের মন্তব্য, “আমরা সবসময় চাই শিল্পীরা পলিটিক্যাল স্ট্যান্ড নিক। তাঁদেরও রাজনৈতিক মতামত থাক। আমার নাম নিয়েছে আমি কৃতজ্ঞ। তাতে যদি কোনও তির্যকতা থেকে থাকে, আমরা মনে করি, আমাদের সমালোচনা শিল্পের মাধ্যমে উঠে আসতেই পারে।”

দেখুন আরও খবর: